התעשיה האבירית 
הוא קיבל הזמנה לבנות ספינה; שתפליג ממקום למקום; עם שלושים תותחים ומאה מלחים; ותבליט של אריה בחרטום; זה פרוייקט אמיתי לנשק מלכותי; הוא מכיר את זה לא מהיום; הוא שכלל כידונים, תותחים מגינים; וספינה זה נשמע כמו חלום; ובתוך סדנאות המתכת,; הוא מכיר כל פריט ופריט; גאוות יחידה היא הלחם; של התעשיה האבירית; יועץ החצר בשבחו כבר דיבר; ואישר את פרטי התכנית; וגם בנו בכורו של המלך עצמו; די תמך בספינה צלבנית; הוא עבד ברצינות זו חצי אמנות; וחצי עבודת נמלים; הוא נתן את כולו; גם הצוות שלו לא נתן מנוחה לכלים; ובתוך סדנאות המתכת,; הוא מכיר כל פריט ופריט; גאוות יחידה היא הלחם; של התעשיה האבירית; עברו עשר שנים, נשארו תיקונים; וברגים אחרונים לחזק; אבל אז התגלתה מחלה בחיטה; היועץ כבר החל לפקפק; הוא עבד כל שעה , לא הביט בשקיעה; שנפלה כמו שק על גבו; הם נתנו לו תמיכה בארמון המלוכה; אבל הם גם יקחו את ליבו; אז היתה ישיבה ממושכת; הם בדקו כל פריט ופריט; והחליטו יותר חשוב לחם; מהתעשיה האבירית; הוא שוטט מתוסכל ברציפי הנמל; ואחר כך עלה לסיפון; שחרר חבלים, עוגנים בתולים; והפליג בלי שנאה או כיוון; בלי לחשוב מה יהיה, את חרטום האריה; הוא ניווט אל מיצר הסלעים; כמו אנדרטה מעץ, חלומו התנפץ; וטבע בגלים הכהים; ובתוך סדנאות המתכת; הוא הפך למין דמות ציורית; ומאז אגדות הן הלחם; של התעשיה האבירית; 